זוכרים שכשהיינו קטנים ניסינו בכל כוחנו לבקש מהמורה להיסטוריה להעביר את השיעור בחוץ, באוויר, בדשא…? לא ממש הצליח לנו אז. הנה טיול לשבת בחוץ, באוויר הפתוח, בטבע, בדשא, בין עצים ומעיינות אשר משלב בתוכו גם אתרים ושרידים היסטוריים מרתקים אשר לא כדאי לפספס.
מצפון לכביש ירושלים תל אביב, בקטע שבין שער הגיא למחלף לטרון, נמצאים 7,000 דונם של חורש טבעי, יערות אשר נטע האדם ועצי בוסתן הפזורים במרחבים – פארק קנדה-איילון. פארק קנדה-איילון הוא מקום מקסים לקחת אליו את המשפחה והילדים לטיול לשבת אשר משלב בתוכו גם נוף מרהיב וטבע אשר ביום יום אנחנו לא זוכים לראות וגם אתרים היסטוריים מרתקים.
פארק קנדה-איילון מציע שפע של אפשרויות לטיול לשבת, בהתאם לכושר שלכם ולחשק שלכם. הקרן הקיימת לישראל הקימה את הפארק בשנת 1973 והיא מתחזקת את הפארק והקימה בו חניונים , מצפורים, דרכי נוף ומשטחי חנייה. הפארק מסודר ונעים.
פארק קנדה-איילון נקרא כך על שם עמק איילון הנמצא למרגלותיו, וכהוקרה לתרומת יהדות קנדה להקמתו.
גבעת המצפור – תצפית הנמצאת לא חוק משער הכניסה לפארק קנדה-איילון, מקום יפה להתחיל בו את הטיול לשבת. על יד נקודת התצפית גיתות עתיקות חצובות בסלע אשר בהן דרכו על ענבים על מנת להפיק את התירוש אשר הותסס ליין.
עינות איילון – עצי תאנה, רימון, זית, שזיף, שקד, תות ועוד – שטח בוסתנים גדול אשר הקרן הקיימת הקימה בו חניונים ודרכי נוף. דרך קצרה היוצאת מעינות איילון מובילה לעמק המעיינות.
עמק המעיינות – קילומטר וחצי בערך של שרידים של מערכת המים של העיר אמאוס-ניקופוליס. שתי אמות בגבהים שונים נבנו מחוליות אבן שלאורכן נבנתה תעלה, במאות ה-3-4 לספירה (התקופה הרומית המאוחרת). האמה העליונה מתחילה מחורבת עקד והתחתונה מתחילה במעיין ניקבה תת קרקעי. מסלול ההליכה מלווה בעצי הבוסתן ובמתקני עיבוד חקלאיים וקברים עתיקים. המסלול מסתיים במעיין התמרים, שם הקימה הקרן הקיימת אגם וחניונים.
מעיין התמרים (עין ניני) – המעיין זורם כל השנה ונובע מנקבה אשר דופנותיה מרופדות באבנים. בתקופה הביזנטית שימשה הנקבה כחלק ממערכת ההשקיה. הקרן הקיימת הכשירה במקום סביב אמת המים הקצרה בה זורמים המים גן ובו מדשאה רחבת ידיים ושולחנות פיקניק – מקום נחמד וכיפי לעשות בו את הפסקת הצהריים של הטיול לשבת שלכם, לאכול ולנוח.
אם החלטתם לקחת את המשפחה לטיול לשבת לפארק קנדה-איילון, בכניסה לפארק תקבלו מפה ובה מקומות נוספים אשר שווה לבקר בהם. מחוץ לפארק אך בקרבתו קיימים מספר מקומות נוספים אשר לא כדאי לוותר עליהם.
כנסיית אמאוס – ליד המבנה הגדול והלבן של אכסניית בית השלום נמצאים שרידיה של כנסיה גדולה מהתקופה הביזנטית (המאה ה-5 לספירה), אשר נבנתה על שרידי וילה רומית מהמאה ה-2 לספירה.
חניון הזיתים ושרידי אמאוס – ממערב לכביש 3, ליד כרם זיתים ישנו חניון הזיתים. משני צידיו קיימים שרידיה של העיר אמאוס – השם היווני לעיר חמת שבגבול יהודה. שמה של העיר מגיע ממעיין מים חמים אשר אינו נובע בימנו. אמאוס הייתה סמל למקום תענוגות וייתכן שבית המרחץ הרומי (אשר נמצא ליד כנסיית אמאוס וכדאי מאוד לבקר גם בו) ניצל את מי המעיין.
טיול לשבת (האמת היא שגם לימים אחרים…) לפארק קנדה-איילון מתאים לכל מי שחפצה נפשו לצאת מהעיר או מהשגרה ולטייל במקום מקסים אשר יש לו גם משמעויות היסטוריות רבות.
ישנם מסלולים רבים בפארק, באורכים ובדרגות קושי שונות בהתאם לרצונכם ויכולותיכם. כדאי לדעת שישנם לא מעט מקומות בפארק בהם אין גישה עם עגלות – זה הזמן להוציא את המנשאים ולקחת את הקטנצ'יקים קרוב אליכם. הגדולים יותר יוכלו ללכת ברוב הדרכים (כמובן שאפשר מראש לבחור באלו המתאימים לעגלות).
הגעה – לבאים מכיוון ירושלים, ליד תחנת הדלק פז בצומת שער הגיא.
גישה לאתר המרכזי בעמק המעיינות ולבוסתני תל איילון – מהכביש המהיר ירושלים תל אביב פונים בצומת לטרון לכיוון מבוא חורון ורמאללה (כביש מספר 3). פארק קנדה איילון משתרע מימין ומשמאל הכביש, במרחק קילומטר מהצומת.